Sep 28,2017
పోటీతత్వం తగ్గిన భారత్‌: డబ్ల్యూఈఎఫ్‌
న్యూఢిల్లీ: ప్రపంచ దేశాల పోటీతత్వ సూచీని (గ్లోబల్‌ కాంపిటీటివ్‌ ఇండెక్స్‌) వరల్డ్‌ ఎకనామిక్‌ ఫోరమ్‌ బుధవారం విడుదల చేసింది. ఈ జాబితాలో భారత్‌ 40వ స్థానంలో నిలిచింది. గత ఏడాది భారత్‌ ఈ జాబితాలో 39వ ర్యాంకులో ఉంది. ఒక స్థానం దిగజారినప్పటికీ భారత ఆర్థిక వ్యవస్థ అభివృద్ధి దిశగా పయనిస్తోందని నివేదిక పేర్కొంది. ప్రపంచవ్యాప్తంగా 137 దేశాల ఆర్థిక వ్యవస్థను పరిశీలించి ఈ పోటీతత్వ సూచీని డబ్యూఈఎఫ్‌ విడుదల చేసింది. ఈ సూచీ జాబితాలో స్విట్జర్లాండ్‌ ప్రథమ స్థానంలో నిలవగా.. అమెరికా, సింగపూర్‌ ఆ తర్వాతి స్థానాలు దక్కించుకున్నాయి. మౌలిక సదుపాయాలు, ఉన్నత విద్య, శిక్షణ విధానాలు, సాంకేతిక సంసిద్ధత తదితర అంశాల్లో భారత్‌ పుంజుకుంటోందని నివేదిక పేర్కొంది. ఇక దక్షిణాసియాలో మాత్రం భారత్‌ అగ్రస్థానంలో నిలిచింది.
మీ స్నేహితులకు రికమెండ్ చెయ్యండి